**ՀԻՄՆԱՎՈՐՈՒՄ**

**2023 ԹՎԱԿԱՆԻ ՀԱՄԱՐ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՎԱՐՁԱԿԱԼՈՒԹՅԱՆ ՏՐՎՈՂ ԲՆԱԿԵԼԻ ԵՎ ՈՉ ԲՆԱԿԵԼԻ ՏԱՐԱԾՔՆԵՐԻ ՎԱՐՁԱՎՃԱՐՆԵՐԻ ՉԱՓԸ ՍԱՀՄԱՆԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**2023 թվականի համար Աբովյան համայնքի սեփականություն հանդիսացող վարձակալության տրվող բնակելի և ոչ բնակելի տարածքների վարձավճարների չափը սահմանելու մասին ավագանու որոշման նախագիծը մշակվել է հիմք ընդունելով «Տեղական ինքնակառավարման մասին» օրենքի  18-րդ  հոդվածի  1-ին  մասի  21-րդ կետը։
2023 թվականի համար առաջարկվում է սահմանել վարձավճարի չափ Աբովյան համայնքի սեփականություն հանդիսացող հետևյալ անշարժ գույքի 1 քառակուսի մետրի համար.
-բնակելի տարածքների համար՝ ամսական 6 դրամ,
-ավտոտնակների համար՝ տարեկան 400 դրամ,
-ոչ բնակելիտարածքների և համայնքապետարանի վարչական շենքի համար՝ ըստ ստորև ներկայացված աղյուսակի՝**

|  |  |  |  |  |  |  |
| --- | --- | --- | --- | --- | --- | --- |
| Հ/Հ | Վարձակալական տարածքների անվանումը | նկուղային հարկ | կիսանկուղային հարկ | 1-ին հարկ | 2-5-րդ հարկ | 6 և ավելի հարկ |
| **1.** | Շենքերի և շինությունների 1 քառակուսի մետրի համար | 140 | 180 | 220 | 200 | 160 |
| **2.** | Համայնքապետարանի վարչական շենքերի 1 քառակուսի մետրի համար | -- | -- | 262 | 238 | -- |

 **Ոչ բնակելի տարածքների վարձավճարների չափը որոշելու համար որպես սկզբունք է վերցվել Հայաստանի Հանրապետության կառավարության 2001 թվականի փետրվարի 22-ի «Հայաստանի Հանրապետության պետական կառավարչական հիմնարկների տիրապետմանը, տնօրինմանն ու օգտագործմանը հանձնված (ամրացված) գույքի վարձակալության, ինչպես նաև մինչև 1 տարի ժամկետով պետական ոչ առևտրային կազմակերպություններին ամրագրված գույքի վարձակալության տրամադրման գործընթացը կանոնակարգելու մասին» N 125 որոշումը և կիրառվել են որոշմամբ սահմանված գործակիցները:
Բնակելի տարածքների համար առաջարկվող վարձավճարի չափի ցածր լինելը պայմանավորված է նրանով, որ համայնքում բնակելի տարածքների համար վարձավճար վճարում են հանրակացարանների սենյակների համար, որոնք մեծամասամբ գտնվում են ոչ բարվոք վիճակում, առանց կոմունալ հարմարավետ պայմանների, հաշվի է առնվել նաև հանրակացարանների բնակիչների ցածր վճարունակությունը: Այս սանդղակից կօգտվեն նաև համայնքի գյուղական բնակավայրերը։
 Համայնքապետարանի վարչական շենքի որոշ տարածքներ վարձակալության են տրվում պետական կառույցների տարածքային ստորաբաժանումներին (հարկային, ԴԱՀԿ, սոցիալական ծառայություն և այլն):**Առաջարկվող դրույքաչափը չի փոփոխվել նախորդ տարիների համեմատ: **Համայնքի սեփականություն հանդիսացող բնակելի և ոչ բնակելի տարածքների վարձակալության գումարները կազմում են բյուջեի սեփական եկամուտների մոտավորապես 0.2 %-ը:** Քանի որ Աբովյան համայնքը բազմաբնակավայր է առաջարկվում է դրույքաչափը կիրառել բոլոր բնակավայրերի համար:  **«Տեղական ինքնակառավարման մասին» օրենքի 86-րդ  հոդվածի համաձայն` համայնքի բյուջեի ձևավորման աղբյուր են հանդիսանում նաև գույքի վարձակալությունից առաջացած եկամուտները: Նշված դրույթը ամրագրված է նաև «Հայաստանի Հանրապետության բյուջետային համակարգի մասին» օրենքի 28.1-րդ հոդվածում: Հետևաբար Աբովյան համայնքի սեփականություն հանդիսացող վարձակալության տրվող բնակելի և ոչ բնակելի տարածքների վարձավճարների չափը սահմանելու մասին ավագանու որոշման նախագծի ընդունումն ուղղված է համայնքի բյուջեի եկամտային մասի ապահովմանը:
Աբովյան համայնքի սեփականություն հանդիսացող վարձակալության տրվող բնակելի և ոչ բնակելի տարածքների վարձավճարների չափը սահմանելու մասին ավագանու որոշման նախագծի նորմատիվ բնույթը պայմանավորված է նրանով, որ պարունակում է վարքագծի պարտադիր կանոններ համայնքի վարչական տարածքում անորոշ թվով անձանց համար և ուղղված է կարգավորելու համայնքի սեփականություն հանդիսացող անշարժ գույքը վարձակալության տալու համար վարձավճարների չափերի սահմանման և գանձման հետ կապված հարաբերությունները։**

**ՀԱՄԱՅՆՔԻ ՂԵԿԱՎԱՐ Է. ԲԱԲԱՅԱՆ**